hotchpotch/miracl-hf-unified huggingface dataset:
วูลันดารี เฮร์มัน
วูลันดารี เฮร์มัน (, 26 มิถุนายน ค.ศ. 1989 — )เป็นนางแบบ พิธีกร ชาวอินโดนีเซีย และเป็นผู้ชนะการประกวดความงาม Puteri Indonesia 2013 และเป็นตัวแทนสาวอินโดนีเซียไปประกวด เวที นางงามจักรวาล 2013 และผ่านเข้ารอบ 16 คนสุดท้าย
วูลันดารี เกิดในจังหวัด สุมาตราตะวันตก และเป็นบุตรคนที่สองของ Rahmat Saleh และ Yetti Marsanti บิดาของเธอเป็นชาวปาดัง และมารดาของเป็นชาวปังงา เธอจบการศึกษาจาก โรงเรียมัธยม SMA Negeri 2 Padang และจบการศึกษาจาก Universitas Paramadina ในปี 2007 เธอได้ตัดสินใจ ไปจาการ์ตา และเริ่มต้นอาชีพนางแบบ
ในปี 2008 เธอได้เข้าร่วมรายการเดินแบบ Wajah Femina 2008 ในเดือนกุมภาพันธ์ปี 2010 วูลันดารีได้รับรางวัล นางแบบแห่งเอเชียปี 2010 ที่ Fashion Asia Award ใน หางโจว จีน และหลังจากนั้นวูลันดารีเธอมีชื่อเสียงเป็นนางแบบในประเทศอินโนนีเซีย
ในวันที่ 1 กุมภาพันธ์ 2013 วูลันดารีเป็นผู้ชนะในการประกวด ปูตรีอินโดเนเซีย 2556 ต่อจาก มาเรีย เซเลน่า ใน ศูนย์การประชุมจาการ์ตา และในการประกวดเธอยังได้รับรางวัล ปูเตอรีสุมาตรา (เป็นการโหวตจากเกาะนั้นๆ)และเธอเป็นผู้ชนะคนที่สองจากจังหวัด จังหวัดสุมาตราตะวันตก ต่อจาก เมลานี ปูตรีรา และเป็นตัวแทนไปประกวด นางงามจักรวาล 2013
การประกวด นางงามจักรวาล 2013 ที่ มอสโก รัสเซีย เมื่อวันที่ 9 พฤศจิกายน 2013 ในการประกวดครั้งนี้วูลันดารีได้ผ่านเข้ารอบ 16 คนสุดท้าย และรางวัลพิเศษชุดประจำชาติยอดเยี่ยม อันดับ 3 และเธอผ่านเข้ารอบ 16 คนสุดท้าย ต่อจาก อาร์ติกา ซารี เดวี ที่ทำไว้ในปี 2005
Official Websites
โอซัน
โอซัน เป็นเมืองในจังหวัดคย็องกี ,ประเทศเกาหลีใต้ อยู่ห่างจากโซลลงไปทางใต้ประมาณ 35 กิโลเมตร มีประชากรมากกว่า 200,000 คน เศรษฐกิจของท้องถิ่นดำเนินไปโดยการผสมผสานระหว่างภาคเกษตรกรรมและภาคอุตสาหกรรม
ตลาดโอซัน เป็นตลาดที่มีชื่อเสียงที่ใหญ่มากที่สุดแห่งหนึ่งในประเทศเกาหลีใต้ ซึ่งเปิดดำเนินการมาตั้งแต่ปี พ.ศ. 2335 เมืองโอซันเป็นสถานที่เกิดยุทธการโอซัน ขึ้นในสงครามเกาหลี เมื่อปี พ.ศ. 2493 ซึ่งเมืองถูกโจมตีอย่างหนักจากกองกำลังของกองทัพคอมมิวนิสต์ ก่อนที่เมืองจะได้รับการปลดปล่อยจากกองทัพคอมมิวนิสต์โดยการบุกยึดเมืองคืนของกองทัพอเมริกัน ซึ่งต่อมาทางเมืองได้สร้างอนุสาวรีย์ขึ้นเพื่ออุทิศแด่กองกำลังของสหประชาชาติบริเวณนอกเมือง
ฐานทัพอากาศโอซัน เป็นฐานทัพอากาศของกองทัพอากาศสหรัฐอเมริกา โดยตั้งชื่อตามเมืองโอซัน แต่ตัวฐานทัพอากาศไม่ได้อยู่ที่เมืองนี้ โดยตั้งอยู่ห่างจากเมืองโอซันไปทางใต้ประมาณ 8 กิโลเมตร อยู่ในเขตซงตัน (ขณะที่ตั้งฐานทัพอากาศมีสถานะเป็นเมือง) ในเขตเมืองพย็องแท็ก
สถานีโอซัน เป็นสถานีขนาดใหญ่ตั้งอยู่ใจกลางเมือง เป็นส่วนหนึ่งของรถไฟใต้ดินโซล สาย 1และเคทีเอกซ์ และสถานีขนส่งรถโดยสารตั้งอยู่ข้างกันกับสถานีรถไฟใต้ดินและมีจุดจอดรถประจำทางมากมายอยู่บริเวณด้านหน้าสถานีรถไฟใต้ดิน
โอซันถูกเรียกขึ้นในปี พ.ศ. 2457 ในเวลานั้นภายใต้อิทธิพลการยึดครองของญี่ปุ่นมีการปรับเปลี่ยนโครงสร้างองค์กรการปกครองส่วนท้องถิ่นในเกาหลี ในขณะนั้นเมืองโอซันมีสถานะเป็น "มย็อน" (เขตการปกครองท้องถิ่น) ซึ่งเป็นเขตการปกครองของซูว็อน ชื่อโอซันนั้นมีที่มาจากชื่อคลองภายในเมืองชื่อ คลองโอซัน อย่างไรก็ตามก่อนการยึดครองของกองทัพญี่ปุ่น ชื่อเมืองเขียนเป็นตัวฮันจา ว่า 鰲山 มีความหมายว่า ภูเขาตะพาบ เพราะว่าความซับซ้อนของตัวอักษร 鰲 (โอ) และเพราะว่านกกามีอย่างอุดมสมบูรณ์ทั่วทั้งพื้นที่ ทำให้ทางการญี่ปุ่นเปลี่ยนตัวอักษรฮันจาของเมืองเป็น 烏山 ซึ่งมีความหมายว่า "ภูเขานกกา"
ธุรกิจไก่ทอดคโยชน มีสำนักงานใหญ่อยู่ที่เมืองโอซัน
พระราชวิสุทธิมุนี (เยื้อน ขนฺติพโล)
พระราชวิสุทธิมุนี (เยื้อน ขนฺติพโล) เจ้าคณะจังหวัดสุรินทร์ (ธรรมยุต) เจ้าอาาวาสวัดเขาศาลาอตุลฐานะจาโร บ้านจรัส ตำบลจรัส อำเภอบัวเชด จังหวัดสุรินทร์
การปฏิบัติธรรมระหว่างการบวช
เมื่อได้อุปสมบทเป็นที่เรียบร้อยแล้ว ท่านเป็นพระใหม่ที่มีความสนใจการปฏิบัติธรรมมาก สำนักวัดบูรพารามเมื่อก่อนหลวงปู่ดูลย์แต่งตั้งให้แม่ชีท่านหนึ่งเป็นผู้สอน กัมมัฏฐาน ซึ่งเป็นผู้มีญาณสามารถล่วงรู้วิถีแห่งจิตของผู้มาฝึกได้ แม่ชีได้ทักว่าการตั้งจิตในขณะนี้ไม่ถูกต้องให้ตั้งใหม่ ท่านพระอาจารย์เยื้อนก็ได้ตั้งจิตใหม่ในแบบวิธีของท่านที่มีความถนัด ผลปรากฏว่าจิตมีความเจริญก้าวหน้าเป็นที่น่าพอใจกว่าเพื่อนพระนวกะด้วยกัน เมื่อออกพรรษาแล้วหลวงปู่ท่านได้พิจารณาแล้วเห็นว่าเป็นผู้ที่มีอุปนิสัยทางธรรม ถ้าได้เรียนรู้เพิ่มเติมจากผู้รู้ก็สามารถปฏิบัติธรรมไปได้ ในยุคนั้นก็คือหลวงตา มหาบัว ญาณสมฺปนฺโน (พระธรรมวิสุทธิมงคล อดีตเจ้าอาวาสวัดป่าบ้านตาด) เป็นพระมหาเถระที่ใครๆ ก็รู้ถึงกิตติศัพท์ด้านคุณธรรมชั้นสูงและด้านข้อวัตรปฏิบัติตามแบบฉบับที่ ปรมาจารย์ด้านกัมมัฏฐานอย่างหลวงปู่มั่นได้ทิ้งไว้ให้ หลวงปู่ดูลย์จึงได้ทำหนังสือขอส่งตัวท่านให้ไปศึกษาข้อวัตรปฏิบัติธรรมกับหลวงตามหาบัว ที่วัดป่าบ้านตาด จังหวัดอุดรธานี ซึ่งเป็นสำนักปฏิบัติที่มีความเคร่งครัดในพระธรรมวินัยและข้อวัตรปฏิบัติที่ หลวงปู่มั่น ภูริทตฺโต นำพาปฏิบัติมา ซึ่งหลวงปู่ดูลย์พูดกับท่านว่า “ไม่ได้ให้ไปเอาธรรมะน่ะเพราะอาจารย์มหารู้อย่างไรท่านก็รู้อย่างนั้นเหมือนกัน แต่ให้ไปเอาข้อวัตรปฏิบัติที่หลวงปู่มั่นได้ทิ้งไว้ให้” โดยหลวงปู่มอบหมายให้พระครูนันทปัญญาภรณ์ (ปัจจุบันเป็นพระราชวรคุณ อดีตเจ้าคณะจังหวัดสุรินทร์ฝ่ายธรรมยุต) นำไปมอบส่งที่วัดป่าบ้านตาด และท่านพระอาจารย์อยู่ปฏิบัติธรรมที่วัดป่าบ้านตาดจนถึง รวมเวลา 3 ปี พ.ศ. 2516-2519
พระราชวิสุทธิมุนี เกิดเมื่อวันที่ 12 เมษายน พ.ศ. 2495 ที่บ้านระไซร์ ต.นาดี อ.เมือง จ. สุรินทร์ เดิมชื่อ นายเยื้อน หฤทัยถาวร บิดาชื่อ นายมอญ หฤทัยถาวร มารดาชื่อ นางฮิต หฤทัยถาวร มีพี่น้องทั้งหมด 9 คน ท่านเป็นบุตรคนแรก
พระราชวิสุทธิมุนีอุปสมบท เมื่อวันที่ 16 เมษายน 2515 ณ วัดบูรพาราม อ.เมือง จ.สุรินทร์ (ธรรมยุต) โดยมีพระรัตนากรวิสุทธิ์ (ดูลย์ อตุโล) เจ้าคณะจังหวัดสุรินทร์ เป็นพระอุปัชฌาย์ พระครูสถิตยสารคุณ เป็นพระกรรมวาจาจารย์ และพระครูวิมลสีลคุณ เป็นพระอนุสาวนาจารย์ จบประถมศึกษาปีที่ 4 จากโรงเรียนบ้านระไซร์ ต.นาดี อ.เมือง จ.สุรินทร์
ชินกฤช มะลิซ้อน
เจมส์ ชินกฤช นักร้องเพลงลูกทุ่งชายชาวไทย สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง รักแฟนเก่ามากเท่าไร จะรักแฟนใหม่ให้มากกว่า,หน้าอย่างฉันมันโง่ใช่ไหม,คนสำคัญวันเดียว,รู้ทางไปบางรักไหม,โสด ฯลฯ
เจมส์ ชินกฤช มีชื่อจริงชื่อว่า ชินกฤช มะลิซ้อน ชื่อเล่น เจมส์ เดิมชื่อเล่นว่า จ่มจ้ม เกิดเมื่อ 17 มกราคม พ.ศ. 2537 ที่อำเภอดอนเจดีย์ จังหวัดสุพรรณบุรี จบชั้นมัธยมศึกษาจาก โรงเรียนมัธยมประชานิเวศน์ และเข้าศึกษาในระดับอุดมศึกษาที่คณะบริหารธุรกิจ สาขาบริหารการตลาด มหาวิทยาลัยธุรกิจบัณฑิตย์
บุตรหนุ่มชื่อ น้องอารมณ์ ชื่อจริง ด.ช. ณัฐภัทร มะลิซ้อน เกิดเมื่อวันจันทร์ที่ 10 มีนาคม พ.ศ. 2557 (4 ปี)
ชั้นอนุบาลปีที่ 1 โรงเรียนอนุบาลสุพรรณบุรีอัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด เจมส์ ชินกฤช อยู่ชุดที่ 3
เตียนฮู้หง่วนโส่ย
เตี่ยนฮู้หง่วนโส่ย () เป็นเทพเจ้าจีน โดยส่วนมากนับถือว่าเป็นเทพแห่งการศิลปะการแสดง โดยมีชีวิตอยู่จริงในสมัยราชวงศ์ถังในสมัยจักรพรรดิถังเสฺวียนจงและเป็นเทพเจ้าจีนที่รู้จักและนับถือมากในประเทศไทยโดยเฉพาะจังหวัดภูเก็ต
== ศาลเจ้าในประเทศไทย 
ศาลเจ้าจุ้ยตุ่ยเต้าโบ้เก้ง อ.เมือง จ.ภูเก็ต
บุ่นเชียงตี่กุน
บุ่นเชียงตี่กุน ()หรือเรียกตามสำเนียงจีนกลางว่า เหวินชาง เป็นเทพเจ้าจีน โดยนับถือว่าเป็นเทพแห่งการอำนวยประโยชน์ในด้านการศึกษา, งานประพันธ์, อักษรศาสตร์, การรับราชการ และการสอบเข้ารับราชการ (ฝ่ายพลเรือน)โดยมีชีวิตอยู่จริงในสมัยราชวงศ์จิ้นในสมัยจักรพรรดิจิ้นเซี่ยวหวู่และเป็นเทพเจ้าจีนที่รู้จักและนับถือในประเทศไทยโดยเรียกตามสำเนียงแต้จิ้วว่า พระเจ้าหมั่นเช้ง
ซิ่วหมิน
คิม มิน-ซอก (; ฮันจา: 金珉錫; pinyin: Jīnmínxī; ), เกิดเมื่อ ที่ เมืองคูรี, จังหวัดคย็องกี, ประเทศเกาหลีใต้), หรือชื่อในวงการคือ ซิ่วหมิน (; ฮันจา: 秀珉; pinyin: Xiù mín; )
ซิ่วหมินเกิดเมื่อ วันจันทร์ ที่ 26 มีนาคม ค.ศ.1990 หรือ พ.ศ. 2533 ณ เมืองนัมยางจู จังหวัดคย็องกี, สาธารณรัฐเกาหลีใต้ ครอบครัวประกอบด้วยคุณพ่อ คุณแม่ และน้องสาว
ซิ่วหมินได้รับรางวัลที่ 2 ในการประกวด SM Everysing Contest ในปี 2008 เขาเป็นเด็กฝึกหัดของ บริษัทเอสเอ็มเอ็นเตอร์เทนเมนต์ โดยใช้เวลานานกว่า 4 ปีในการฝึกฝน ก่อนจะเปิดตัวครั้งแรกในฐานะกลุ่มศิลปินที่ชื่อว่า เอ็กโซ(EXO) โดย "ซิ่วหมิน" เป็นสมาชิกคนที่เจ็ดที่ได้รับการเปิดเผยตัว ในวันที่ 25 มกราคม พ.ศ. 2555 การเปิดตัวครั้งแรกของซิ่วหมิน เขาปรากฏตัวในทีเซอร์ตัวที่ 11 คู่กับไค หนึ่งในสมาชิกของ EXO และปรากฏอีกครั้งในทีเซอร์ที่ 23 ร่วมกับสมาชิกคนอื่น ยกเว้น เฉิน ชานยอล และแบคฮยอน ในตอนแรกนั้น ซิ่วหมินจะเป็นหนึ่งใน EXO-K แต่เป็นเพราะบริษัทต้องการที่จะแบ่งกลุ่มย่อยเป็นสองกลุ่ม และด้วยภาพลักษณ์ของซิ่วหมิน จึงทำให้เขาเข้าไปเป็นสมาชิก 1 ใน 6 คน ของกลุ่ม EXO-MEXO next door (lineTV)
Falling for challenge (Web drama)
2012
Happy camp (exo-m)
2013
Shimshimtapa
Sukira Kiss The Radio (รายการวิทยุ)
Naver Starcast
Starry night
China Love Big Concert
Beatles Code2
Happy camp (exo)
weekly idol ( ครั้งที่1,2 )
2015
Crime Scene 2 (episode.5-7)
2016
Return of superman (EP.148)
Trip without Manager
MY SMT (EXO-CBX)
Infinite challenge (EP.498)
star show 360
2017
It's Dangerous Beyond The Blankets
knowing bros (EP.85)
Section TV (EP.888)
TOURGRAM
Idol Star Athletics Championships (2013-2015)
2015 - kim seon dal
หลิมกอเหนี่ยว
ลิ้มโกวเนี้ย ()หรือเรียกตามสำเนียงจีนกลางว่า หลินฝูกูเหนียง เป็นเทพเจ้าจีนที่ปรากฏและมีเรื่องราวอยู่นอกประเทศจีน โดยมีเรื่องราวเกี่ยวข้องกับจังหวัดปัตตานี โดยมีชีวิตอยู่จริงในสมัยราชวงศ์หมิงในสมัยจักรพรรดิหมิงซื่อจงและเป็นเทพเจ้าจีนที่รู้จักและนับถือในประเทศไทยเป็นอันมาก.
ชิงสุ่ยโจวซือ
ชิงสุ่ยโจวซือ () เป็นเทพเจ้าจีนที่สำคัญองค์หนึ่งของชาวจีนฮกเกี้ยน แม้ว่าจะเป็นบรรพชิตในศาสนาพุทธนิกายฌาน แต่โดยมากคนทั่วไปจะนับถือท่านในฐานะเทพเจ้าสายศาสนาเต๋ามากกว่า ท่านมีชีวิตอยู่จริงในสมัยราชวงศ์ซ่งช่วงรัชกาลจักรพรรดิซ่งเหรินจง
ไตฮงโจวซือ
ไตฮงกง ()เป็นเทพเจ้าจีนองค์หนึ่งโดยเป็นบรรพชิตใน ศาสนาพุทธมหายานโดยมีชีวิตอยู่จริงในสมัยราชวงศ์ซ่งช่วงรัชกาลจักรพรรดิซ่งเหรินจงจนถึงถึงแก่มรณภาพในช่วงประมาณรัชกาลจักรพรรดิซ่งเกาจง.โดยเป็นบรรพชิตผู้เริ่มต้นบุกเบิกสงเคราะห์ชาวบ้านเกี่ยวกับการเก็บศพที่ไร้ญาติ ซ่อมแซมถนนหนทางที่ชำรุด และสร้างสะพานในที่ที่ควรสร้างเป็นหลักใหญ่ โดยเป็นจุดกำเนิดของมูลนิธิป่อเต็กตึ๊งอันเป็นมูลนิธิการกุศลของจีน.
พระตำหนักประทับแรมเขื่อนห้วยเสนง
พระตำหนักประทับแรมเขื่อนห้วยเสนง ตั้งอยูในบริเวณเขตพระราชฐานชั้นในของที่ทำการเขื่อนห้วยเสนง อยู่ในเขตอำเภอเมืองสุรินทร์ และอำเภอปราสาท จังหวัดสุรินทร์ อยู่ห่างจากตัวจังหวัดประมาณ 7 กิโลเมตร
พระตำหนักประทับแรมเขื่อนห้วยเสนง เป็นที่ประทับของสมเด็จพระศรีนครินทราบรมราชชนนี เมื่อครั้งเสด็จประพาส ให้นักท่องเที่ยวได้ชม ซึ่งมีเขตพระราชฐานอยู่ด้านใน และมีจุดชมวิวให้ชมอีกด้วย
ปัจจุบันยังเป็นที่ประทับรับรองพระบรมวงศานุวงศ์หลายพระองค์ เช่น สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  "(ครั้นยังทรงพระชนม์)" พระเจ้าหลานเธอ พระองค์เจ้าอทิตยาทรกิติคุณ  ในยามที่เสด็จพระราชดำเนินเยี่ยมราษฎรในเขตจังหวัดอีสานใต้
อยู่ห่างจากตัวเมืองสุรินทร์ไปทางถนนสายสุรินทร์-ปราสาท (ทางหลวงหมายเลข 214) ประมาณ 5 กิโลเมตร บริเวณหลักกิโลเมตรที่ 5-6 แยกซ้ายมือไปทางถนนริมคลองชลประทาน มีป้ายชื่อว่า โครงการชลประทานสุรินทร์ สำนักชลประทานที่ ๘ ระยะทางประมาณ 4 กิโลเมตร
พระตำหนักประทับแรมเขื่อนห้วยเสนง อยู่ในการดูแลของโครงการชลประทานสุรินทร์ สำนักชลประทานที่ ๘ กรมชลประทาน
มอร์ริส อีสต์
มอร์ริส อีสต์ (Morris East) เกิดเมื่อ 8 สิงหาคม พ.ศ. 2516 ที่ซัมบาเลส ฟิลิปปินส์ สถิติการชก 24 ครั้ง ชนะ 20 (น็อค 12) แพ้ 4 
อีสต์ขึ้นชกมวยสากลครั้งแรกเมื่อ 3 พฤษภาคม พ.ศ. 2532 ชนะน็อค เจอซี มิรันดา ยก 6 จากนั้น ขึ้นชกชนะเป็นส่วนใหญ่ที่ฟิลิปปินส์ จนได้ครองแชมป์ OPBF รุ่นไลท์เวลเตอร์เวท เมื่อ 29 กุมภาพันธ์ พ.ศ. 2535 ชนะน็อค ปยอง ซุบ คิม ยก 12 ที่เกาหลีใต้ จากนั้นได้เดินทางไปชิงแชมป์โลกรุ่นไลท์เวลเตอร์เวท WBA เมื่อ 17 กรกฎาคม พ.ศ. 2535 ชนะน็อค อากิโนบุ ฮิรานากะ ยก 11 ได้แชมป์โลกมาครอง แต่พอป้องกันแชมป์ครั้งแรก อีสต์ไปป้องกันแชมป์กับ ฮวน มาร์ติน คอกกี ที่อาร์เจนตินาเมื่อ 12 มกราคม พ.ศ. 2536 ปรากฏว่าอีสต์เป็นฝ่ายแพ้น็อคในยกที่ 8 เสียแชมป์โลกไป หลังจากเสียแชมป์โลก อีสต์ชกนอกรอบชนะที่ฟิลิปปินส์ 2 ครั้ง แล้วไปชกที่ญี่ปุ่น แพ้คะแนน จินโตกุ ซาโตะ เมื่อ พ.ศ. 2538 จากนั้น อีสต์ขึ้นชกชิงแชมป์ฟิลิปปินส์รุ่นไลท์มิดเดิลเวท เมื่อ 25 มีนาคม พ.ศ. 2538 ชนะน็อค จูน คัสตีโญ ยก 1 จากนั้นขึ้นชิงแชมป์ฟิลิปปินส์รุ่นมิดเดิลเวทเมื่อ 27 พฤษภาคม พ.ศ. 2538 ชนะคะแนน โรเบิร์ต อาซูมะห์ จากนั้น อีสต์ก็แขวนนวมไป
มหามายูรี
พระมหามยุรี (; ) เป็นวิทยาราชองค์หนึ่ง ซึ่งเป็นที่นับถือในศาสนาพุทธนิกายมหายานในภูมิภาคเอเชียตะวันออก มักมีรูปลักษณ์เป็นที่สังเกตได้ง่าย โดยปรากฏเป็นเทวดาประทับบนนกยูง มีตำนานปรากฏในธารณีชื่อมหามยุรีวิทยาราชามหาธารณี
ความจาก “มหามยุรีวิทยาราชาสูตร” แสดงไว้ว่า “สมัยหนึ่งมีภิกษุรูปหนึ่งถูกงูกัด พระอานนท์นำความกราบบังคมทูลพระผู้มีพระภาค ครานั้นสมเด็จพระโลกเชษฐ์ตรัสว่า ในอดีตอันกาลอันเนิ่นนานมาแล้ว เบื้องหิมาลัยบรรพต มีสุวรรณรูปมหามยุรีราชาอาศัยอยู่ อันสุวรรณรูปมหามยุรีราชาได้เจริญมหามยุรีวิทยาราชามหาธารณีอยู่เป็นนิจ พ้นแล้วจากอันตรายทั้งปวง สืบมาวันหนึ่งสุวรรณรูปมหามยุรีราชาได้ไปท่องเที่ยว ลืมเจริญซึ่งมหาธารณี จึงถูกมนุษย์จับตัวไป ภายหลังได้เมื่อสติจึงเจริญมหาธารณีอีกครั้งก็พ้นภัย จากนั้นสุวรรณรูปมหามยุรีราชาได้แสดงธรรมแก่ปวงชน แล้วจากไป
ก็ในสมัยนั้น พระศาสดาจึงทรงแสดงมหามยุรีวิทยาราชามหาธารณี อันจักระงับแล้วซึ่งสรรพพิษ สรรพโรคาพาธ และสัพพันตรายทั้งปวง ดังนี้ “โอม มยุระ กรันเต สวาหา”
แท้จริงแล้ว สุวรรณรูปมหามยุรีราชา ทรงมีนามว่า “มหามยุรีวิทยาราชา” ทรงเป็นสัมโภคกายแห่งพระมหาไวโรจนตถาคตพุทธเจ้าและพระอมิตาภตถาคตพระพุทธเจ้า และยังทรงเป็นนิรมาณกายแห่งพระศากยมุนีตถาคตพุทธเจ้าอีกด้วย
รูปลักษณ์แห่งพระมหามยุรีวิทยาราชานั้น ทรงมี 1 เศียร 4 กร สำแดงพระองค์เป็นมหาโพธิสัตวลักษณ์ ประทับบนบุณฑริก อันสถิตเหนือยูงทอง (มยุราสนะ) พระหัตถ์ทรงดอกอุบล, ขนนกยูง, และผลไม้ทั้ง 2 อันได้แก่ มังคลผล และปัจจยผล (ผลไม้เป็นเครื่องหมายแห่งการบรรลุมรรคผล) ในคัพภโลกธาตุ ทรงสำแดงพระองค์มี 2 พระกร พระหัตถ์ขวาทรงขนนกยูง พระหัตถ์ซ้ายทรงดอกบัว ประทับบนบัวสัตตบรรณ เป็นลำดับที่ 6 ในหนทักษิณแห่งวิหารสุสิทธิ
“มหามยุรีวิทยาราชามหาธารณี” มีคุณพ้นประมาณ จักระงับแล้วซึ่งภัยทั้งปวง อันเกิดแต่ ดิน, น้ำ, ลม, ไฟ, ศาสตรา, ยาพิษ เป็นอาทิ (โดยเฉพาะมีคุณอย่างยิ่งในการสลายแล้ว ซึ่งพิษทั้งปวง เช่น พิษงูและสัตว์ต่างๆ ยาพิษทั้งปวง สารเคมี ตลอดจนพิษร้ายและเชื้อโรคต่างๆ อันเกิดแต่ มนุษย์, สัตว์, วัตถุสิ่งของ, เวทมนตร์ ฯลฯ) นอกจากนี้ ยังช่วยระงับซึ่งภัยธรรมชาติ ช่วยในการขอฝน และยังให้ฤดูกาลเป็นปกติ พืชพรรณธัญญาหารอุดมสมบูรณ์
ธิดาพญามังกร
ธิดาพญามังกร หรือที่ชาวไทยนิยมเรียกทับศัทพ์ภาษาจีนว่า เง็กนึ้ง เป็นอัครสาวกเบื้องขวาของพระอวโลกิเตศวรโพธิสัตว์โดยนิยมประดิษฐานนับถือคู่กันกับสุธนกุมาร
เสี่ยวหลงหนี่ (จีน: 小龍女; จีน: 小龙女; พินอิน: Xiaolongnü) บางก็เรียก เง็กนึ่ง หรือ หยกหลู หรือ ลุ่งหนู ตามแต่ภูมิภาคจะเรียกแตกต่างกันไป 
เป็นเด็กผู้หญิงที่อยู่ทางเบื้องขวาของพระอวโลกิเตศวรมหาโพธิสัตว์ แต่เดิมเคยเป็นเด็กหญิงกำพร้าที่องค์หญิงเหมี้ยวซ่าน(ปัจจุบันได้รับพระนามว่า พระอวโลกิเตศวรมหาโพธิสัตว์ หรือ กวนซีอิมผู่ซ่า) ได้อุปการะเลี้ยงดูให้พากเพียรความรู้และสามารถเข้าถึงพระธรรมอันมีผู้ใดจะหยั่งได้ถึง ที่เกิดจากพระโอษฐ์ที่ได้กล่าวถึงพระสูตร สัทธรรมปุณฑรีกสูตร ฉบับที่พระอมิตาภพุทธเจ้าได้สดับตรัสไว้ (อมิตสารัตถสูตร (ในหมวดสัทธรรมปุณฑรีกสูตร)) จนถึงแจ้งบรรลุโสดาบันในอเนกอนันต์เพียงแว่วยินเสียงอ่านพระคัมภีร์พระสูตรบทนี้ ทั้งยังทรงอุปการะอุดหนุนช่วยเหลือ องค์หญิงเหมี้ยวซ่านขณะที่ทนทุกขเวนา วิบากต่างๆ ที่ต้องพากเพียรให้ผ่านเพื่อบรรลุอนุตรสัมมาสัมโพธิให้เป็นแบบอย่างให้สรรพสัตว์ให้หลุดพ้นจากอบายภูมิ จากความร้ายป้ายสี ก็พลิกแพลงภาพลักษณ์ที่ชอบด้วยธรรมแล้วประจักษ์แก่บุคคลทั้งหลาย และเป็นที่ยอมรับในเหล่าบรรดาสาวกแห่งพระอมิตาภพุทธเจ้าให้ได้รู้แจ้งแทงตลอดในธรรมอย่างมากล้น
จนถึงสมัยพุทธกาลครั้นที่เกิดในท้องทะเล เป็นราชธิดาแห่งท้องทะเล ตงไห่ เหล่งอ๊วงไต้อ๋อง มีสติปัญญาเฉลียวฉลาดยิ่งนัก เมื่อพระชนม์ได้ 8 ชันษา ได้สดับธรรมจากพระมัญชุศรีโพธิสัตว์ ก็ได้บรรลุในธรรม
ได้รับพระบัญชาการจากเหล่งอ๊วงไต้อ๋องให้รับภารกิจเดินทางแหวกว่ายไปยังชั้นผิวน้ำเพื่อสอดส่องดูประชาราชแห่งท้องทะเลว่าอยู่ดีมีสุขเพียงใด จากนั้นพระอวโลกิเตศวร ที่บำเพ็ญเพียรบารมีจนถึงขั้นในครั้นที่ประสูติเป็นองค์หญิงเหมี้ยวซ่าน และรอเวลามาถึงกาลที่กำหนด พระองค์ทรงมารับไปเพื่อบำเพ็ญเพียรภาวนาในอีกภาคหนึ่งในภาคสาวกที่อยู่ทางเบื้องขวาแห่งพระอวโลกิเตศวรมหาโพธิสัตว์ เพื่อช่วยเหลือบรรดาสรรพสัตว์ให้รอดพ้นจากอบายภูมิ ตามพระราชประสงค์ต่อไป เพื่อพัฒนาให้พระอนุตรสัมมาสัมโพธิประกอบด้วยญาณอันสูงสุดที่หาสิ่งใดเปรียบมิได้ เมื่อเหล่งอ้วงไต้อ๋อง ทราบเรื่องต่างก็ประกาศิษย์เป็นพระอวโลกิเตศวรมหาโพธิสัตว์ พร้อมประกาศให้พวกพ้องลูกหลานแห่งท้องทะเลได้รับรู้ ต่างก็พากันชื่นชมพระราชธิดาอย่างหาไม่สามารถหาผู้ใดเปรียบได้
โรงพยาบาลดารารัศมี
โรงพยาบาลดารารัศมี (Dararassamee Hospital) โรงพยาบาลของรัฐในสังกัดโรงพยาบาลตำรวจ ตั้งชื่อตามพระนามของเจ้าดารารัศมี พระราชชายา
กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาลสำหรับรักษาหญิงโสเภณีที่หลังวัดพลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่างๆ
ต่อมาสมเด็จพระศรีนครินทราบรมราชชนนี ทรงมีพระราชประสงค์ที่จะให้แพทย์ตำรวจปฏิบัติงานในส่วนภูมิภาค พร้อมรับสั่งให้ผู้อำนวยการโรงพยาบาลตำรวจเข้าเฝ้า ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 21 มกราคม พ.ศ. 2512 แต่ขณะนั้นทำได้เพียงส่งแพทย์ไปช่วยราชการภูธรชายแดน และออกหน่วยแพทย์เคลื่อนที่เป็นครั้งคราวเท่านั้น ต่อมาพระบาทสมเด็จพระเจ้าอยู่หัวภูมิพลอดุลยเดชฯ ทรงมีพระราชดำริให้จัดตั้งสถานพยาบาลของกรมตำรวจประจำภาคต่างๆ ขึ้น โดยเริ่มดำเนินการในภาคเหนือเป็นแห่งแรก กระทั่งในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน โดยมีงานโรงพยาบาลดารารัศมี เป็นหนึ่งในนั้น
กรมตำรวจได้จัดสรรงบประมาณก่อสร้างอาคาร และประกาศจัดตั้งเป็น "โรงพยาบาลดารารัศมี" ที่อำเภอแม่ริม จังหวัดเชียงใหม่ รวมทั้งเปิดดำเนินการเมื่อวันที่ 1 ตุลาคม พ.ศ. 2523 เป็นโรงพยาบาลขนาด 30 เตียง เป็นโรงพยาบาลขึ้นตรงต่อสำนักแพทย์ใหญ่ กรมตำรวจ และในวันที่ 4 เมษายน พ.ศ. 2548 โรงพยาบาลตำรวจ ได้รับการยกฐานะให้เป็นหน่วยงานในระดับกองบัญชาการ โดยควบรวมสำนักงานแพทย์ใหญ่ (พต.) เข้าด้วยกัน ขึ้นตรงต่อสำนักงานตำรวจแห่งชาติ ตามพระราชกฤษฎีการแบ่งส่วนราชการ สำนักงานตำรวจแห่งชาติ พ.ศ. 2548 ส่งผลให้โรงพยาบาลดารารัศมี เป็นโรงพยาบาลในสังกัดโรงพยาบาลตำรวจ สำนักงานตำรวจแห่งชาติ
กวนเต๋ง
กวนเต๋ง มีชื่อในสำเนียงจีนกลางว่า กวนติ้ง (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบิดาของกวนเหล็งและกวนเป๋ง อาศัยอยู่บริเวณใกล้เมืองกิจิ๋ว
เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงกล่าวว่า ""ท่านกับเราเป็นแซ่เดียวกัน แต่ก่อนนั้นเราก็ได้ยินลืออยู่ว่าท่านมีฝีมือกล้าหาญ ประกอบทั้งความสัตย์ซื่อ ซึ่งได้พบท่านนี้เป็นบุญของเรา"" แล้วจึงเรียกกวนเหล็งกับกวนเป๋งผู้บุตรมาคำนับกวนอู และจัดที่พักอาศัยให้เป็นอย่างดี เมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้ขอให้เล่าปี่รับกวนเป๋งลูกชายคนรองให้ติดตามรับใช้กวนอู เล่าปี่เห็นว่ากวนอูยังไม่มีบุตรจึงให้กวนเป๋งเป็นบุตรบุญธรรมของกวนอู
ชื่อของกวนเต๋งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก
ใยกัลยา
ใยกัลยา เป็นละครแนวโรแมนติก-ดราม่า ลึกลับ บทประพันธ์โดย ชมบุหลัน บทโทรทัศน์ ภาวิต กำกับการแสดงโดย นนทนันท์ ธัญญาสิริทรัพย์ ผลิตโดย บริษัท ดีด้า วิดีโอ โปรดักชั่น จำกัด นำแสดงโดย ภัทรเดช สงวนความดี,เมลดา สุศรี,นุสบา ปุณณกันต์,ณิชานันท์ ฝั้นแก้ว,อุษณีย์ วัฒฐานะ,อภิรดี ภวภูตานนท์ ณ มหาสารคาม,สุภัทรา ทิวานนท์,ดิลก ทองวัฒนา และนักแสดงอีกคับคั่ง ออกอากาศทุกวันพุธ - พฤหัสบดี เวลา 20.30 - 22.30 น. ทาง ช่อง 7 สี
เนตรนาคราช
เนตรนาคราช เป็นละครโทรทัศน์แนว แอคชั่น-แฟนตาซี-ผจญภัย สร้างครั้งแรกปี พ.ศ. 2557 บทประพันธ์โดย นอร์แมน วีรธรรม กำกับการแสดงโดย คฑาเทพ ไทยวานิช และกฤษณพงษ์ ราชธา นำแสดงโดย ศิวัฒน์ โชติชัยชรินทร์,ชนะพล สัตยา,ธันญ์ ธนากร,จีรนันท์ มะโนแจ่ม,กวิตา รอดเกิด,ภคมน สถิรบุตร, ศรศิลป์ มณีวรรณ์, โอลิเวอร์ บีเวอร์ ผลิตโดย บริษัท ไนน์บีเวอร์ ฟิล์ม จำกัด และนักแสดงอีกคับคั่ง ออกอากาศทุกวันศุกร์ - เสาร์ - อาทิตย์ เวลา 20.30 - 22.30 น. ทาง ช่อง 7 สี และ ช่อง 7 HD
ฮกไกโดชิงกันเซ็ง
ฮกไกโด ชิงกันเซ็ง () เป็นเส้นทางรถไฟความเร็วสูงของญี่ปุ่น ซึ่งปัจจุบันกำลังอยู่ระหว่างการก่อสร้าง เชื่อมระหว่าง นครอาโอโมริ กับ นครซัปโปโระ เส้นทางส่วนหนึ่งลอดใต้ทะเลผ่านอุโมงค์เซกัง ดำเนินงานโดย บริษัทรถไฟฮกไกโด (JR ฮกไกโด)
สยามสแควร์วัน
ศูนย์การค้าสยามสแควร์วัน () เป็นศูนย์การค้าในย่านสยามสแควร์ ประเทศไทย สร้างบนพื้นที่เดิมของโรงภาพยนตร์สยาม ที่ได้รับความเสียหายจากเพลิงไหม้เมื่อครั้งการชุมนุมทางการเมือง พ.ศ. 2553 บริหารงานโดย สำนักงานจัดการทรัพย์สินแห่งจุฬาลงกรณ์มหาวิทยาลัย เป็นจุดเชื่อมต่อสถานีรถไฟฟ้าบีทีเอส สถานีสยาม ที่สำคัญแห่งหนึ่งบนถนนพระรามที่ 1
ศูนย์การค้าสยามสแควร์วัน ก่อสร้างขึ้นบนที่ดินผืนเดิมของโรงภาพยนตร์สยามที่ได้รับความเสียหายจากเหตุการณ์สลายการชุมนุมบริเวณแยกราชประสงค์ เมื่อ พ.ศ. 2553 ซึ่งช่วงเวลาดังกล่าวเป็นช่วงเวลาที่พอดีกับสัญญาเช่าที่ดินของโรงภาพยนตร์สยามหมดลง สำนักงานจัดการทรัพย์สินแห่งจุฬาลงกรณ์มหาวิทยาลัยจึงไม่ขอต่อสัญญากับผู้เช่ารายเดิม และนำที่ดินดังกล่าวมาพัฒนาเป็นศูนย์การค้าแบบเปิดขนาดใหญ่ความสูง 8 ชั้นแทน โดยมีสำนักงานสถาปนิกกรุงเทพ (OBA) เป็นสถาปนิกหลักของโครงการ ร่วมกับคณาจารย์จากคณะสถาปัตยกรรมศาสตร์ จุฬาลงกรณ์มหาวิทยาลัย และ สมิตร โอบายะวาทย์
ศูนย์การค้าแห่งนี้ได้รับการออกแบบเป็นอาคารขนาดใหญ่ 2 อาคารวางขนานกัน เว้นพื้นที่เปิดตรงกลางเป็นทางลาดยาว จากชั้น 3 ลงไปชั้น 1 และมีทางเดินเชื่อมถึงกันระหว่างอาคารวางตลอดโครงการ ซึ่งศูนย์การค้าแห่งนี้เปิดทำการอย่างไม่เป็นทางการเมื่อเดือนมิถุนายน พ.ศ. 2557 แต่หลังจากเปิดทำการได้ไม่กี่วัน ก็มีเสียงวิจารณ์ในเรื่องการระบายอากาศภายในโครงการ การจัดการกับฝน การวางผังการสัญจรภายในโครงการที่บังคับให้เดินเป็นวงกลม ซึ่งขัดกับความต้องการของลูกค้าเป็นส่วนใหญ่ จนกระทั่งถึงระบบบำบัดน้ำเสียและการจัดการของเสียของโครงการ จนเป็นเหตุให้เกิดก๊าซไข่เน่า (ไฮโดรเจนซัลไฟด์) ขึ้นภายในบริเวณชั้น B และ LG ซึ่งเป็นพื้นที่แบบปิด ปัญหาดังกล่าวทำให้เกิดปัญหาสุขภาพกับผู้เช่าในพื้นที่ และทำให้สินค้าของร้านค้าเช่าบางรายเกิดความเสียหายอย่างหนัก ซึ่งภายหลังสำนักทรัพย์สินแห่งจุฬาลงกรณ์มหาวิทยาลัย ได้ประกาศปิดปรับปรุงพื้นที่เป็นเวลาสองเดือนเพื่อจัดการกับระบบบำบัดน้ำเสียซึ่งเสียหายหลังเปิดให้บริการ และวางท่อระบายอากาศ เพื่อลดความชื้นและระบายก๊าซที่เกิดขึ้นออกจากโครงการ ปัญหานี้ทำให้ผู้เช่าร้านค้าบอกเลิกสัญญาและทำให้สูญเสียรายได้ไปเป็นจำนวนมาก ก่อนจะกลับเข้าสู่สถานการณ์ปกติในเดือนธันวาคม พ.ศ. 2557
สยามสแควร์วัน ประกอบด้วยพื้นที่สำคัญดังนี้
นอกจากนี้ยังมีลานกิจกรรมฮอไรซอนฮอลล์ (ในอาคาร) ฟลอราฮอลล์ (นอกอาคารฝั่งสยามสแควร์ซอย 7) และซีโลฮอลล์ ทางเชื่อมไปยังรถไฟฟ้าบีทีเอส สถานีสยาม
หญ้าปักกิ่ง
หญ้าปักกิ่ง หรือ หญ้าเทวดา มีถิ่นกำเนิดอยู่ที่ในแคว้นสิบสองปันนา มณฑลยูนนาน ประเทศจีน มีชื่อวิทยาศาสตร์ เรียกว่า "Murdannia loriformis" จัดเป็นพืชใบเลี้ยงเดี่ยวอยู่ในวงศ์ Commelinaceae ในปัจจุบันได้นิยมมีการปลูกหญ้าปักกิ่งกันทั่วไปทุกภาคของประเทศไทย ลักษณะของหญ้าปักกิ่งสูงโดยประมาณ 10 ซม. ลักษณะมีใบเดี่ยว เกลี้ยง และเรียงสลับ ใบงอกเป็นกระจุกใกล้ ๆ บริเวณราก มีแผ่นใบเป็นแถบขนาดกว้าง 1.5-2.0 ซม. ยาว 15-20 ซม. ใบที่บริเวณปลายยอดสั้นกว่า ขอบใบกับกาบใบเป็นขนครุย (ciliate) บริเวณตรงช่อดอกอยู่ที่ยอดตามซอก แบ่งเป็นช่อแยกแขนงแน่น บริเวณวงใบประดับมีลักษณะคล้ายบริเวณใบแต่เล็กกว่า ตรงก้านดอกโค้งเล็กน้อย บริเวณใบประดับโปร่งแสงและมีขนาดประมาณ 4 มม. บริเวณกลีบดอกสีน้ำเงินหรือม่วงน้ำเงิน และร่วงง่าย ตรงกลีบเลี้ยงรูปไข่หรือรี จะขนาด 3 มม. และบริเวณตรงเกสรเพศผู้ที่สมบูรณ์จะมี 2 อัน
ตำหรับยาจีนจะใช้หญ้าปักกิ่งในการบรรเทาอาการเกี่ยวกับโรคทางเดินหายใจและขับพิษออกจากร่างกาย สำหรับสูตรตำหรับยาในประเทศไทย หญ้าปักกิ่งจัดเป็นยาเย็น มีสรรพคุณกระตุ้นภูมิต้านทานโรคในร่างกายของผู้ป่วยมะเร็งประเภทต่าง ๆ วิธีใช้คือ ดื่มน้ำคั้นจากต้นของหญ้าปักกิ่งเพื่อการรักษา ในปัจจุบันการใช้หญ้าปักกิ่งยังเพื่อช่วยยืดชีวิตและลดอาการผลข้างเคียงจากการรักษาแพทย์แผนปัจจุบันมายาวนานกว่า 30 ปีแล้ว จากผลงานวิจัยทางวิทยาศาสตร์สมัยปัจจุบันในประเทศไทย หญ้าปักกิ่งได้รับการสนับสนุนผลงานวิจัยจากมหาวิทยาลัยมหิดลในปีพ.ศ. 2532-2537และผลงานวิจัยในองค์การเภสัชกรรมประเทศไทยในปีพ.ศ. 2542-2543และกรมวิทยาศาสตร์การแพทย์แห่งประเทศไทยในปี (พ.ศ. 2546) และมหาวิทยาลัยเชียงใหม่ประเทศไทย และสถาบันมะเร็งแห่งชาติประเทศไทย และเงินบริจาคต่าง ๆ จากภาคเอกชน จนในปัจจุบันได้ก่อให้เกิดองค์ความรู้มากมายด้านการต้านมะเร็งของสรรพคุณหญ้าปักกิ่ง ในหญ้าปักกิ่งมีสารที่ได้แสดงฤทธิ์ยับยั้งเซลล์มะเร็ง คือ กลัยโคสฟิงโกไลปิด (Glycosphingolipid) ที่มีชื่อว่า G1b พบว่า อาจมีฤทธิ์ปรับระบบภูมิคุ้มกันของร่างกาย จึงคาดว่า G1b นอกจากจะมีฤทธิ์ยับยั้งเซลล์มะเร็งโดยตรงต่อเซลล์มะเร็งเต้านม มะเร็งปอด มะเร็งลำไส้ใหญ่และมะเร็งตับ นอกจากนี้ สาร G1b ซึ่งจากการทดลองในหลอดทดลองเบื้องต้นยังพบว่า G1b ยังมีสรรพคุณเพิ่มเซลล์เม็ดเลือดขาวในหลอดทดลองเพาะเลี้ยงอีกด้วย
หญ้าปักกิ่ง เป็นพืชที่เจริญเติบโตได้ดีในดินร่วนผสมดินทราย ชอบแสงแดดอ่อน ๆ ไม่ชอบแสงแดดมากเกินไป การปลูกหญ้าปักกิ่งจึงต้องเตรียมดินให้พร้อมก่อนเป็นอันดับแรก
โดยเริ่มจาก
1.เตรียมดินร่วนก่อน 3 ส่วนและผสมดินทราย 1ส่วน นำมาผสมคลุกเคล้าให้เข้ากันแล้งให้ใส่ปุ๋ยคอกหรือปุ๋ยหมักแห้ง
2.ให้นำหญ้าปักกิ่งที่แยกมาจากต้นเดิม นำมาปักลงในดินที่ได้เตรียมไว้ เว้นห่างกันต้นละ 1 คืบโดยเฉลี่ย เมื่อหญ้าปักกิ่งงอกและโตเต็มที่แล้วจะขยายเข้าหากันเอง
3.การปลูกหญ้าปักกิ่ง สามารถนำเมล็ดมาปลูกได้อีกวิธีหนึ่ง โดยเอาเมล็ดจากดอกหญ้าปักกิ่งที่แก่แล้วมาขยี้ให้แตกละเอียด แล้วนำมาโรยลงบนดินที่เตรียมไว้ โดยใช้เวลาประมาณ 2 อาทิตย์ เมล็ดจะงอกเติบโต และควรรดน้ำวันละ 1 ครั้ง โดยในฤดูร้อนควรจะรดน้ำเป็นเช้าเย็นก็ได้ และคอยดูแลอย่าปล่อยให้น้ำขัง เพราะหญ้าปักกิ่งหากมีน้ำขังแล้ว หญ้าปักกิ่งอาจจะตายได้
ดังนั้น สิ่งสำคัญที่สุดการปลูกหญ้าปักกิ่ง คือ ห้ามใช้ปุ๋ยเคมีในการบำรุงดินหรือฉีดยาฆ่าแมลง เพราะวิธีดังกล่าวจะไม่เหมาะกับการนำหญ้าปักกิ่งดังกล่าวไปรักษาโรคต่าง ๆ
หญ้าปักกิ่งสามารถนำมาใช้เป็นยาควรจะมีอายุตั้งแต่ 3 เดือนขึ้นไป แต่ถ้าเป็นการปลูกหญ้าปักกิ่งด้วยการเพาะเมล็ด หากจะนำหญ้าปักกิ่งมาใช้เป็นยา ควรต้องใช้เมื่อหญ้าปักกิ่งเริ่มมีอายุไม่ต่ำกว่า 5 เดือนขึ้นไป และสำหรับวิธีการใช้หญ้าปักกิ่งให้ใช้ได้ทั้งต้นและรากจะดีที่สุด
จังหวัดอาเซอร์ไบจานตะวันออก
จังหวัดอาเซอร์ไบจานตะวันออก (, , ) เป็นหนึ่งใน 31 จังหวัดของประเทศอิหร่าน ซึ่งตั้งอยู่ในอิหร่านอาเซอร์ไบจาน มีพรมแดนติดกับประเทศอาร์มีเนีย ประเทศอาเซอร์ไบจาน จังหวัดแอร์แดบีล จังหวัดอาเซอร์ไบจานตะวันตก และ จังหวัดแซนจอน เมืองหลักของอาเซอร์ไบจานตะวันออกคือตาบริซ จังหวัดอาเซอร์ไบจานตะวันออกอยู่ในภูมิภาค 3 ของประเทศอิหร่าน และกองเลขาธิการตั้งอยู่ในเมืองหลักของตาบริซ
เอ็ดดี้ ผีน่ารัก
เอ็ดดี้ ผีน่ารัก หรือชื่อจริง เฉลิม ทวีบท เป็นนักแสดงตลกที่มีหน้าตาแปลกประหลาดเอกลักษณ์ จึงมีมุกตลกประจำล้อเลียนว่าเป็นผี
เฉลิม ทวีบท เกิดเมื่อวันที่ 6 เมษายน 2498 เป็นชาว จ. หนองบัวลำภู มีพี่น้อง 4 คน เขาป่วยด้วยโรค ซึ่งเป็นโรคทางกรรมพันธุ์ ที่ทำให้หน้าตาของคนที่เป็นโรค ดูแปลกประหลาดผิดมนุษย์ โรคนี้เป็นที่รู้จักกันในอีกชื่อหนึ่งว่า "โรคสังข์ทอง" ตามชื่อของสังข์ทอง สีใส นักร้องลูกทุ่ง และนักแสดงชื่อดังผู้ล่วงลับ ซึ่งถือว่าเป็นผู้ที่เปิดทางให้คนที่เป็นโรคเดียวกันกับเขามากมาย ได้ก้าวเข้ามาโลดแล่นในวงการบันเทิงฟ้าเมืองไทย
เฉลิม ทวีบท ก่อนจะมาโด่งดังในระดับประเทศเคยใช้ชื่อว่า เต๋อ อุดร เป็นดาวตลกที่เริ่มชื่อเสียงขึ้นมาในยุคใกล้เคียงคณะเชิญยิ้ม เขาเคยอยู่กับตลกหลายคณะ ก่อนที่ท้ายที่สุด จะมาตั้งคณะตลกเป็นของตนเอง โดยใช้ชื่อเดียวกับเจ้าตัวคือคณะ "เอ็ดดี้ ผีน่ารัก" เขาเป็นเจ้าของวลียอดฮิต " ไม่จะบายยยย " กับ " ต๊อแต๊ " ที่ไม่มีใครสามารถพูดอย่างได้อารมณ์เท่ากับเขา โดยชื่อ “ เอ็ดดี้ “ นั้น กรุง ศรีวิไล ซึ่งมีชื่อเล่นว่า “ เอ็ดดี้ “ บอกว่าได้นำมาจากชื่อเล่นของเขานั่นเอง
นอกจากผลงานการแสดงตลกแล้ว เอ็ดดี้ ผีน่ารัก ยังฝากผลงานไว้ในรูปของภาพยนตร์หลายเรื่อง เช่น ครอบครัวตัวดำ,  มากับพระ, Delivery Sexy Love และหลวงพี่เท่ง
ในส่วนของผลงานเพลง เอ็ดดี้ ผีน่ารัก ก็ทำผลงานเพลงลูกทุ่งออกมาหลายชุดเช่นกัน แต่ที่ได้รับความนิยมมากที่สุด ก็น่าจะเป็นผลงานเพลงชุดแรกที่ชื่อชุด " เอ็ดดี้ ผีต๊อแต๊ " " ในสังกัด ท็อปไลน์มิวสิค ที่มีเพลงดังอย่าง " ต๊อแต๊ " และ " ผีไม่สบาย "
เอ๊ดดี้ ผีน่ารัก เป็นผู้ที่มีบทบาทสำคัญอย่างมากในการผลักดัน " โก๊ะตี๋ ผีน่ารัก " หรือ โก๊ะตี๋ อารามบอย เข้ามาประทับวงการบันเทิงไทย
แม้จะมีหน้าตาแปลกประหลาด แต่เอ็ดดี้ ผีน่ารัก ก็ไม่อาภัพในเรื่องความรัก เพราะเขาสมรสกับนางน้อย ทวีบท วัย 46 ปี และมีบุตรด้วยกัน 3 คน เป็น ชาย 2 และหญิง 1 (จุ๋ม - โจ - แจ็ค) ก่อนที่จะมาอยู่กินกับนางรุ่งลาวัลย์ ทวยจันทร์ วัย 36 ปี โดยไม่ได้จดทะเบียนสมรส เพราะยังไม่ได้หย่าขาดจากภรรยาคนแรก ทั้งคู่มีบุตรด้วยกันอีก 1 คน คือ นายจักรกฤษณ์ ทวีบท (เจ) อายุ 16 ปี
เอ็ดดี้ ผีน่ารัก ถูกนำตัวส่งโรงพยาบาลปทุมเวช อ.ธัญบุรี จ.ปทุมธานี เมื่อกลางดึกของคืนวันที่ 14 พฤศจิกายน 2551 เมื่อเกิดอาการปวดหลังอย่างรุนแรง และเหนื่อยหอบ หลังแสดงตลกในงานลอยกระทงที่จัดโดยลุงยุ้ย ลุยสวน ที่วัดเขาพระ อ.อู่ทอง จ.สุพรรณบุรี ก่อนที่จะมีอาการหนักวันที่ 17 และถูกย้ายมาที่โรงพยาบาลนพรัตนราชธานี ย่านมีนบุรีเมื่อ 20 พฤศจิกายน เนื่องจากครอบครัวแบกรับภาระค่าใช้จ่ายไม่ไหว
เขาเสียชีวิตขณะมีวัย 53 ปี เมื่อเวลา 07.20 น. ของวันที่ 24 พฤศจิกายน 2551 ด้วยโรคมะเร็งปอด ที่ลามมายังกระดูกสันหลัง และแกนสมอง ขณะพักรักษาตัวอยู่ที่โรงพยาบาลนพรัตนราชธานี ในโครงการ 30 บาทรักษาทุกโรค
ศพถูกนำไปประกอบพิธีสวดอภิธรรมเป็นเวลา 7 วันที่วัดมูลจินดาราม คลอง 5 ต.บึงยี่โถ อ.ธัญบุรี จ.ปทุมธานี โดยสมเด็จพระบรมโอรสาธิราชฯ สยามมกุฎราชกุมาร และพระเจ้าวรวงศ์เธอ พระองค์เจ้าศรีรัศมิ์ พระวรชายาฯ พระราชทานพวงมาลาวางหน้าหีบศพ และมีพิธีพระราชทานเพลิงศพเมื่อ 1 ธันวาคม เวลา 16.00 น.และอีกมากมาย
และอีกมากมาย
ชาน มูลชิ
ชาน มูลชิ (, , ; ประสูติ 29 ตุลาคม 1978) เป็นรูปแบบ อินเดีย นักแสดง ที่ หันมา เปิดตัวครั้งแรก ของเขา ในภาพยนตร์ บอลลีวูด 2003 Jhankaar เต้น และ ได้ดำเนินการใน การได้รับรางวัล ภาพยนตร์เช่น การเชื่อมต่อ บง และ Carnival . [1] Shayan ได้เป็นเจ้าภาพ ซีรีส์ โทรทัศน์ เช่น คุก นา โฮ แรง สูง และทำงานร่วมกับ แบรนด์เช่น L' Oreal , ลีวายส์ , Samsung และ บาคาร์ดี เขาเป็น พยาน ใน การพิจารณาคดี ฆาตกรรม ของ เจสสิก้า ลล์ เขาเป็นคนที่ เผชิญข้อหา เบิกความเท็จ เป็นผล
จังหวัดอาเซอร์ไบจานตะวันตก
จังหวัดอาเซอร์ไบจานตะวันตก (, , ) เป็นหนึ่งใน 31 จังหวัดของประเทศอิหร่าน อยู่ในทิศตะวันตกเฉียงเหนือของประเทศ ที่มีพรมแดนติดกับประเทศตุรกี, ประเทศอิรัก, สาธารณรัฐปกครองตนเองนาคีชีวัน, จังหวัดอาเซอร์ไบจานตะวันออก, จังหวัดซานจาน และจังหวัดคูเซสถาน จังหวัดเป็นส่วนหนึ่งของภูมิภาค 3 จังหวัดอาเซอร์ไบจานตะวันตกครอบคลุมพื้นที่ 39,487 ตารางกิโลเมตรหรือ 43,660 กิโลเมตร รวมทั้งทะเลสาบอูร์เมีย ในปี ค.ศ. 2012 จังหวัดมีประชากรประมาณ 3,000,000 (จากการประมาณ) เมืองหลักและเมืองที่ใหญ่ที่สุดของจังหวัดคืออูร์เมีย
กีฬาโรงเรียนอาเซียน 2014
กีฬาโรงเรียนอาเซียน 2014 การแข่งขันกีฬาโรงเรียนอาเซียนครั้งที่ 6 จัดขึ้นที่มารีกีนา ประเทศฟิลิปปินส์ ระหว่างวันที่ 29 พฤศจิกายน - 7 ธันวาคม ค.ศ. 2014
เทสลามอเตอร์ส
เทสลามอเตอร์ส () เป็นบริษัทของสหรัฐอเมริกาที่ออกแบบ ผลิตและจำหน่ายรถพลังงานไฟฟ้าและส่วนประกอบระบบส่งกำลังของยานพาหนะไฟฟ้า เทสลามอเตอร์สเป็นบริษัทมหาชน มีชื่อทางการค้าในตลาดหลักทรัพย์แนสแด็กว่า TESLA เทสลาทำกำไรได้ครั้งแรกในช่วงไตรมาสแรกของปี ค.ศ. 2013 โดยบริษัทมีภารกิจหลักคือ การกระตุ้นให้เกิดการเข้าสู่ยุคของการเดินทางที่ยั่งยืน ‘Accelerate the World’s Transition to Sustainable Transport‘
เทสลามอเตอร์สได้รับชื่อเสียงแพร่หลายครั้งแรกหลังจากที่เริ่มจำหน่ายรถเทสลา โรดสเตอร์ รถสปอร์ตไฟฟ้าคันแรก รถยนต์คันที่สองของบริษัทคือเทสลา โมเดลเอส รถเก๋งหรูหราที่ใช้พลังงานไฟฟ้า เทสลา โมเดลเอ็กซ์ รถ SUV คันแรกของบริษัท และยังมีรถยนต์อีกคันที่กำลังจะออกจำหน่าย นั่นคือเทสลา โมเดล 3 ซึ่งตั้งราคาจำหน่ายไว้ที่ 40,000 ดอลลาร์สหรัฐ ซึ่งนับเป็นรุ่นที่ราคาถูกที่สุด โดยเมื่อทำการเปิดจำหน่ายบนเว็บไซต์เมื่อช่วงต้นเดือนเมษายน 2559 เพียงแค่ 1 อาทิตย์ มีคนให้ความสนใจจองถึง 325,000 คัน
นอกจากนี้ เทสลายังจำหน่ายส่วนประกอบระบบส่งกำลังของยานพาหนะไฟฟ้าอีกด้วย รวมไปถึงการผลิตแบตเตอรี่ลิเทียม-ไอออนสำหรับบริษัทผลิตรถยนต์ อาทิเช่น เดมเลอร์ และโตโยต้า อีลอน มัสก์ กรรมการผู้จัดการของเทสลา ได้กล่าวว่าเขาเล็งเห็นเทสลาในฐานะผู้ผลิตรถยนต์อิสระที่สามารถจำหน่ายรถพลังงานไฟฟ้าในราคาที่ผู้บริโภคทั่วไปสามารถซื้อได้ รถพลังงานไฟฟ้าที่ราคาต่ำกว่า 40,000 ดอลลาร์สหรัฐควรจะออกจำหน่ายภายในปี ค.ศ. 2017 (เปิดตัวออกมาแล้ว คือ เทสลา โมเดล 3)
รีเบลเลียน (เพลง)
"รีเบลเลียน" () เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 6 ของวง "เดอะฮันติงปาร์ตี" ซึ่งปรากฏเป็นเพลงลำดับที่ 8 ในอัลบั้ม เพลงนี้มีนักดนตรีชาวอาร์มีเนียอเมริกัน ดารอน มาลาเคียน จากวงดนตรีร็อก ซิสเตมออฟอะดาวน์ มาร่วมทำผลงานเพลงในส่วนของเสียงกีตาร์ เพลงนี้ได้ออกจำหน่ายเป็นซิงเกิลโปรโมตลำดับที่ 2 จากอัลบั้ม "เดอะฮันติงปาร์ตี" เมื่อวันที่ 4 มิถุนายน พ.ศ. 2557 และต่อมาได้ออกจำหน่ายเป็นซิงเกิลลำดับที่ 4 จากอัลบั้มนี้ ในสถานีวิทยุสหรัฐอเมริกา
เพลง "รีเบลเลียน" นี้จะไม่มีการผลิตมิวสิกวิดีโอ อย่างไรก็ตาม วิดีโอเนื้อเพลงได้ออกเผยแพร่ไปเมื่อวันที่ 3 มิถุนายน พ.ศ. 2557 โดยวิดีโอนี้มีหน้าตาคล้ายกันกับวิดีโอเนื้อเพลงของซิงเกิลที่ผ่านมาอย่าง "เวสต์แลนส์" ด้วยรูปแบบที่เรียบง่าย ตัวหนังสือสีขาว พื้นหลังสีดำ ประกอบกับเอฟเฟกต์ต่าง ๆ เช่น คำในเนื้อเพลงที่แตกออกเป็นเสี่ยง
ปรงชะเมา
ปรงชะเมา เป็นปรงในวงศ์ Cycadaceae เป็นปรงต้นเดี่ยวหรือแตกกิ่งข้าง ลำต้นเรียบสีเทา ก้านใบยาว ติดเมล็ดจำนวนมาก เป็นไม้ถิ่นเดียวในประเทศไทย พบทางภาคตะวันออก พบครั้งแรกที่อำเภอเขาชะเมา จังหวัดระยอง ชื่อสปีชีส์ตั้งตามชะเมาซึ่งเป็นสถานที่ค้นพบ ใช้เป็นไม้ประดับ
ปรงชนิดนี้ขึ้นในบริเวณที่มีหินแกรไนต์ ห่างไกลจากพื้นที่เพาะปลูก ได้รับแสงเต็มที่ ลักษณะใกล้เคียงกับ "Cycas pectinata" การแพร่กระจายจำกัดในภูเขาลูกเดียวเท่านั้น
สือชังผู่
สือชังผู่ ในภาษาจีนกลางหรือเจียะเซียงผู้ในภาษาจีนแต้จิ๋ว เป็นพืชท้องถิ่นของญี่ปุ่นและเอเชียตะวันออก ชอบขึ้นในที่ชื้นแฉะ อยู่ในวงศ์ Acoraceae ด้านนอกเป็นสีเทาหรือสีน้ำตาล ด้านในเป็นสีเหลืองอมขาวอ่อนๆ ในตำรายาจีนเป็นยาขับเสมหะ ทำให้จิตใจสงบ
ขวัญชัย เฟื่องประกอบ
ขวัญชัย เฟื่องประกอบ (ชื่อเล่น: ดำ; 28 พฤษภาคม พ.ศ. 2521 — ) เป็นนักฟุตบอลชาวไทย ผู้ทำหน้าที่ร่วมทีมสโมสรฟุตบอลจังหวัดจันทบุรีในช่วงปี พ.ศ. 2554 รวมถึงฟุตบอลทีมชาติไทยในปี พ.ศ. 2542 ถึง 2543 โดยทำหน้าที่สไตรเกอร์เป็นหลัก และสามารถยิง 2 ประตูให้แก่ทีมชาติไทย นอกจากนี้ เขายังเป็นนักฟุตบอลเจ้าของฉายา “โรมาริโอเมืองไทย”
ขวัญชัย เฟื่องประกอบ เกิดที่อำเภออรัญประเทศ จังหวัดสระแก้ว ซึ่งต่อมา เขาได้ทำหน้าที่เป็นนักกีฬาฟุตบอลทีมชาติไทย ผู้ทำหน้าที่ในตำแหน่งกองหน้า จากนั้น เขาได้ทำหน้าที่ร่วมสังกัดทีมบีอีซี เทโรศาสน
พ.ศ. 2553 เขาได้ทำหน้าที่ร่วมกับทีมทีทีเอ็ม สมุทรสาคร เมื่อครั้งที่พบกับทีมอินทรีเพื่อนตำรวจในการแข่งขันไทยพรีเมียร์ลีก 2553 ทว่า ทีมของเขาเป็นฝ่ายแพ้ที่ 0 ประตูต่อ 1
พ.ศ. 2555 ขวัญชัยได้เข้าร่วมสังกัดทีมสโมสรฟุตบอลสระแก้ว เอฟซี ซึ่งต่อมาใน พ.ศ. 2556 ทางสโมสรฟุตบอลสระแก้ว เอฟซี ได้มีแผนที่จะให้ขวัญชัยทำหน้าที่เป็นหัวหน้าผู้ฝึกสอนของทีม
นครสัตว์มหาสนุก
นครสัตว์มหาสนุก () เป็นภาพยนตร์ประเภทคอมพิวเตอร์แอนิเมชันสามมิติแนวตลก-ผจญภัย โดยเป็นภาพยนตร์แอนิเมชันลำดับที่ 55 ของภาพยนตร์ในชุดแอนิเมชันคลาสสิกของวอลต์ดิสนีย์ อำนวยการสร้างโดยวอลต์ดิสนีย์แอนิเมชันสตูดิโอส์ กำกับโดยไบรอน โฮเวิร์ด (ผู้กำกับร่วมของภาพยนตร์ "โบลท์ ซูเปอร์โฮ่ง ฮีโร่หัวใจเต็มร้อย" และ "ราพันเซล เจ้าหญิงผมยาวกับโจรซ่าจอมแสบ") ภาพยนตร์มีกำหนดการเข้าฉายในวันที่ 4 มีนาคม พ.ศ. 2559
จูดี้ ฮอปส์ (จินนิเฟอร์ กูดวิน) กระต่ายสาวตัวแรกในกองตำรวจแห่งซูโทเปีย กับคดีแรกของเธอ แม้ว่านั่นหมายถึงการที่เธอต้องร่วมมือกับจิ้งจอกเจ้าเล่ห์อย่าง นิค ไวลด์ (เจสัน เบตแมน) ทั้งสองต้องช่วยกันไขปริศนาลึกลับของการหายตัวไปอย่างไร้ร่องรอยของประชากรสัตว์ในเมือง
เมื่อวันที่ 10 พฤศจิกายน พ.ศ. 2557 ดิสนีย์ได้ประกาศว่าภาพยนตร์จะออกฉายในวันที่ 4 มีนาคม พ.ศ. 2559
ในขณะที่ประเทศไทย ได้ออกฉายในวันที่ 25 กุมภาพันธ์ พ.ศ. 2559 และได้มีการจัดฉายรอบพิเศษ ในวันที่ 20-24 กุมภาพันธ์ พ.ศ. 2559 วางจำหน่ายในรูปแบบ DVD และ Blu-Ray วันที่ 22 มิถุนายน 2559 โดย บริษัท พีระมิด ดิจิตอล จำกัด
การคาดหมายคงชีพ
การคาดหมายคงชีพ () เป็นค่าเฉลี่ยทางสถิติจำนวนปีที่มนุษย์คนหนึ่งมีชีวิต โดยสันนิษฐานภาวะการตายระหว่างช่วงเวลาที่กำหนด ค่านี้แปรผันตามภูมิภาคและยุคสมัย ในยุคสำริดและยุคเหล็ก การคาดหมายคงชีพ คือ 26 ปี แต่ค่าเฉลี่ยของโลกใน ค.ศ. 2010 อยู่ที่ 67.2 ปี อัตราตายทารกสูงและการเสียชีวิตในวัยผู้ใหญ่ตอนต้นจากอุบัติเหตุ โรคระบาด กาฬโรค สงครามและการคลอด โดยเฉพาะอย่างยิ่งก่อนมีแพทยศาสตร์สมัยใหม่แพร่หลาย ลดการคาดหมายคงชีพโดยรวมอย่างสำคัญ แต่สำหรับผู้ที่รอดชีวิตจากภยันตรายในวัยหนุ่มสาวแล้ว การคาดหมายคงชีพหกสิบหรือเจ็ดสิบปีจะมิใช่เรื่องแปลก ตัวอย่างเช่น สังคมที่มีการคาดหมายคงชีพ 40 ปี อาจมีคนจำนวนน้อยเสียชีวิตเมื่ออายุ 40 ปี ส่วนใหญ่เสียชีวิตก่อนอายุ 30 ปีหรือหลัง 55 ปี
ในประเทศที่มีอัตราตายทารกสูง การคาดหมายคงชีพเมื่อคลอดไวสูงต่ออัตราตายในช่วงขวบปีแรก ๆ ของชีวิต เพราะความไวต่อภาวะการตายของทารกนี้ การคาดหมายคงชีพเมื่ออายุศูนย์ปีธรรมดาจึงอาจทำให้การตีความรวมผิดพลาดได้ ลวงให้เชื่อว่าประชากรที่มีอายุขัยรวมต่ำจะต้องมีสัดส่วนประชากรสูงอายุน้อย ตัวอย่างเช่น ประชากรคงที่สมมุติซึ่งประชากรครึ่งหนึ่งเสียชีวิตก่อนอายุห้าปี แต่ที่เหลือเสียชีวิตเมื่ออายุ 70 ปีพอดี การคาดหมายคงชีพเมื่ออายุศูนย์ปีจะอยู่ที่ประมาณ 36 ปี ขณะที่ราว 25% ของประชากรจะมีอายุระหว่าง 50 ถึง 70 ปี การวัดอีกอย่างหนึ่ง เช่น การคาดหมายคงชีพที่อายุ 5 ปี (e) สามารถใช้แยกผลภาวะการตายของทารกเพื่อวัดอัตราตายโดยรวมธรรมดานอกเหนือจากวัยเด็กตอนต้น ในประชากรสมมุติข้างต้น การคาดหมายคงชีพเมื่ออายุ 5 ปีจะเพิ่มอีก 65 ปี การวัดประชากรรวมกลุ่ม เช่น สัดส่วนประชากรในกลุ่มอายุต่าง ๆ ยังควรใช้ร่วมกับการวัดยึดปัจเจกบุคคลอย่างการคาดหมายคงชีพรูปนัยเมื่อวิเคราะห์โครงสร้างและพลวัตประชากร
ในทางคณิตศาสตร์ การคาดหมายคงชีพเป็นจำนวนปีของชีวิตคาดหมาย (ในความหมายทางสถิติ) ที่เหลืออยู่ ณ อายุที่กำหนด แสดงด้วย formula_1 ซึ่งหมายถึง จำนวนปีชีวิตเฉลี่ยต่อมาสำหรับผู้ที่ปัจจุบันอายุ x ตามประสบการณ์การตายเฉพาะ เพราะการคาดหมายคงชีพเป็นค่าเฉลี่ย บุคคลหนึ่ง ๆ อาจเสียชีวิตได้ก่อนหรือหลังการคงชีพ "คาดหมาย" หลายปี คำว่า "อายุขัยสูงสุด" มีความหมายค่อนข้างแตกต่าง
การคาดหมายคงชีพยังใช้ในนิเวศวิทยาพืชหรือสัตว์ ตารางชีพ (หรือเรียก ตารางประกันภัย) คำว่า การคาดหมายคงชีพยังอาจใช้ในบริบทสิ่งผลิต แม้ใช้คำว่า อายุหิ้ง (shelf life) สำหรับผลิตภัณฑ์บริโภค และคำว่า "เวลาเฉลี่ยพัง" (mean time to breakdown, MTTB) และ "เวลาเฉลี่ยระหว่างขัดข้อง" (mean time between failures, MTBF) ใช้ในวิศวกรรมศาสตร์
รีวอิจิ ซากาโมโตะ
รีวอิจิ ซากาโมโตะ () เป็นนักดนตรี, นักกิจกรรม, นักประพันธ์เพลง, นักเขียน, นักแสดง และนักเปียโนชาวญี่ปุ่น เขามีแหล่งพำนักหลักอยู่ในโตเกียว และ นิวยอร์ก เขาเริ่มเข้าสู่เส้นทางอาชีพด้านดนตรีเมื่อปี 1978 ด้วยแนวเพลงอิเล็กทรอนิกส์ ในฐานะสมาชิกของวง เยลโล แมจิก ออร์เคสตรา (YMO) ซึ่งซากาโมโตะรับหน้าที่คีย์บอร์ดและบางครั้งเป็นผู้ร้อง ในที่สุด วง YMO ก็ประสบความสำเร็จในระดับนานาชาติและระดับโลก
ภาพยนตร์เรื่อง "Merry Christmas Mr. Lawrence" ในปี 1983 เป็นหนึ่งในผลงานแจ้งเกิดของเขาในฐานะผู้ประพันธ์ดนตรีประกอบและนักแสดง ภาพยนตร์ได้รับรางวัลแบฟตา และเพลงธีมหลักของเพลงก็ถูกนำไปดัดแปลงเป็นเพลงป๊อปที่ชื่อว่า "Forbidden Colours" ซึ่งโด่งดังในระดับโลก ในฐานะนักประพันธ์เพลง ซากาโมโตะได้รับรางวัลมากมาย อาทิ รางวัลลูกโลกทองคำ, รางวัลแกรมมี และ รางวัลออสการ์ จากภาพยนตร์เรื่อง "จักรพรรดิโลกไม่ลืม" ในปี 2009 เขาได้รับมอบเครื่องรัฐอิสริยาภรณ์ศิลปะและวรรณกรรม จากรัฐบาลฝรั่งเศส นอกเหนือไปจากนี้ ซากาโมโตะ ยังเป็นผู้ประพันธ์เพลงของ อะนิเมะ และ วีดีโอเกม หลายเรื่อง
พอยส์ออฟออทอริตี (รีมิกซ์)
"Pts.OF.Athrty" (อ่านออกเสียงว่า "พอยส์ออฟออทอริตี") เป็นเพลงรีมิกซ์ของ "พอยส์ออฟออทอริตี" โดยลิงคินพาร์ก เป็นซิงเกิลจากรีมิกซ์อัลบั้มชุดแรกของวง "รีแอนิเมชัน" ซิงเกิลนี้ประกอบด้วยเพลงในเวอร์ชันรีมิกซ์ของเพลงในอัลบั้ม "ไฮบริดทีโอรี" ได้แก่ "พอยส์ออฟออทอริตี", "ไฮโวลเทจ" และ "บายมายเซลฟ์" โดยเพลง "พอยส์ออฟออทอริตี" นี้รีมิกซ์โดย เจย์ กอร์ดอน จากวง ออร์จี
เพลงทั้งหมดแต่งโดยลิงคินพาร์ก
อามีนา กูล
อามีนา กูล (อังกฤษ : Amena Gul ชื่อเล่น : ไอซ์) เกิดเมื่อวันที่ 27 เมษายน พ.ศ. 2536 เป็นนักแสดงลูกครึ่งไทย-ปากีสถาน สังกัดสถานีวิทยุโทรทัศน์ไทยทีวีสีช่อง 3
อามีนา กูล เป็นนักแสดงลูกครึ่งไทย-ปากีสถาน เกิดที่เมืองไทย โดยมีคุณแม่เป็นคนไทย และคุณพ่อเป็นคนปากีสถานได้รับรางวัล "มิสโคคาไอดอล" จากการประกวดมิสทีนไทยแลนด์ ปี พ.ศ. 2552 และแจ้งเกิดในวงการบันเทิงหลังได้รับตำแหน่ง "มิสมอเตอร์โชว์" ปี พ.ศ. 2553 หลังการประกวดไอซ์ อามีนาเริ่มรับงานเดินแบบ ถ่ายแบบ ก่อนมีโอกาสได้รับบท "มินตรา" นางเอกในภาพยนตร์เรื่องรักสุดทีน ของค่ายสหมงคลฟิล์ม อินเตอร์เนชั่นแนลหลังเข้าตาผู้กำกับ "โต๊ะ ปริภัณฑ์ วัชรานนท์" โดยประกบพระเอกหนุ่มสุดฮอต มาริโอ้ เมาเร่อ
หลังจากนั้นได้เซ็นต์สัญญากับสถานีวิทยุโทรทัศน์ไทยทีวีสีช่อง 3 ในปี พ.ศ. 2557 และเริ่มรับงานละครเรื่องแรกตะวันฉายในม่านเมฆ รับบทเป็น "เอวา" นักดนตรีสาวผู้ชอบการเล่นกลองเป็นชีวิตจิตใจ ก่อนจะเริ่มเป็นที่รู้จักในบท "อันตรา" สาวห้าวจากละครเรื่องสามใบไม่เถา ซึ่งเป็นนางเอกร่วมประกบคู่กับหลุยส์ สก๊อต ปัจจุบันมีละครสองเรื่องที่ปิดกล้องไปแล้วคือ พลับพลึงสีชมพู(ประกบคู่กับ แอนดริว เกร้กสัน) ซึ่งรับบทเป็น "สโรชา/พลับพลึง" สาวหัวนอกที่จับพลัดจับผลูต้องปลอมตัวเป็นเด็กสาวบ้านนอกอาศัยอยู่ในโฮมสเตย์ของพระเอก และ พิรุณพร่ำรัก(ประกบคู่กับธนิน มนูญศิลป์) ในบท "หมอชามินต์" กุมารแพทย์ผู้หยิ่งยโสแห่งเกาะฮ่องกง และที่กำลังถ่ายทำอยู่ขณะนี้คือเรื่อง ดั่งพรหมลิขิตรัก ของค่ายทีวีซีน
ธนะรัศมิ์ฐา อุดมฉวี
ธนะรัศมิ์ฐา อุดมฉวี (22 ตุลาคม พ.ศ. 2532) เป็นนักกีฬาวอลเลย์บอลชายหาดชาวไทย เธอได้เข้าร่วมการแข่งขันเอเชียนบีชเกมส์ 2012 ใน ไหหย่าง, ประเทศจีน
วรภัสสร รดารงค์
วรภัสสร รดารงค์ (; 20 มีนาคม พ.ศ. 2531) เป็นนักกีฬาวอลเลย์บอลชายหาดชาวไทย เธอได้เข้าร่วมการแข่งขันเอเชียนบีชเกมส์ 2012 ใน ไหหย่าง, ประเทศจีน
ตัวสะสม
ตัวสะสม () ในหน่วยประมวลผลกลางของคอมพิวเตอร์ คือเรจิสเตอร์ชนิดหนึ่งที่เก็บค่าผลลัพธ์จากการคำนวณเลขคณิตและตรรกะในระหว่างการทำงาน
ถ้าคอมพิวเตอร์ไม่มีเรจิสเตอร์อย่างเช่นตัวสะสม ผลลัพธ์ของการคำนวณแต่ละชนิด (บวก คูณ เลื่อน ฯลฯ) จำเป็นต้องเขียนไปที่หน่วยความจำหลัก ซึ่งบางทีก็เพียงแค่อ่านค่ากลับมาอีกครั้งเพื่อใช้ในการดำเนินการถัดไป การเข้าถึงหน่วยความจำหลักนั้นช้ากว่าการเข้าถึงเรจิสเตอร์อย่างเช่นตัวสะสม เพราะว่าเทคโนโลยีที่ใช้ในหน่วยความจำหลักทำงานได้ช้ากว่า (แต่ถูกกว่า) ที่ใช้ในเรจิสเตอร์ ระบบคอมพิวเตอร์อิเล็กทรอนิกส์ยุคแรก ๆ จึงแบ่งเป็นสองกลุ่มคือ กลุ่มที่มีตัวสะสมกับกลุ่มที่ไม่มีตัวสะสม
ระบบคอมพิวเตอร์สมัยใหม่มักจะมีเรจิสเตอร์สำหรับจุดประสงค์ทั่วไปหลายตัวที่ทำหน้าที่เป็นตัวสะสม และศัพท์คำนี้ก็ไม่เป็นรู้จักกันอย่างเมื่อก่อน อย่างไรก็ตาม หน่วยประมวลผลสำหรับจุดประสงค์พิเศษจำนวนหนึ่งยังคงใช้ตัวสะสมเดี่ยวในการทำงาน เพื่อทำให้การออกแบบง่ายขึ้น
การดำเนินการทางคณิตศาสตร์หลายอย่างมักจะต้องทำเป็นขั้นเป็นตอน โดยใช้ผลลัพธ์จากการดำเนินการหนึ่งป้อนเข้าการดำเนินการถัดไป ยกตัวอย่าง การคำนวณค่าตอบแทนรายสัปดาห์ของพนักงานด้วยมืออาจทำได้ดังนี้โปรแกรมคอมพิวเตอร์ที่ปฏิบัติงานเดียวกันนี้ก็จะต้องทำตามลำดับของการดำเนินการพื้นฐานเหมือนกัน แม้ว่าค่าต่าง ๆ ที่ต้องการเรียกดูเก็บอยู่ในหน่วยความจำคอมพิวเตอร์ทั้งหมดแล้ว ในคอมพิวเตอร์ยุคแรก ๆ จำนวนชั่วโมงที่ทำงานมักจะเก็บอยู่ในบัตรเจาะรู และอัตราการค่าตอบแทนจะอยู่ในรูปแบบหน่วยความจำอื่นเช่นดรัมแม่เหล็ก เมื่อการคูณกระทำเสร็จสิ้นก็จำเป็นต้องเก็บผลลัพธ์ที่ใดที่หนึ่ง สำหรับเครื่องชนิดดรัมแม่เหล็กก็อาจจะเก็บบันทึกลงดรัมนั่นเอง ซึ่งเป็นการดำเนินการที่ใช้เวลามาก และการดำเนินการถัดไปก็ต้องการอ่านค่านั้นกลับมา ซึ่งทำให้เกิดความล่าช้าเพิ่มขึ้นอีก
ตัวสะสมช่วยให้เกิดประสิทธิภาพในระบบอย่างมหาศาล เปรียบเสมือนพื้นที่กระดาษทดที่ผลลัพธ์ของการดำเนินการหนึ่งสามารถป้อนเข้าการดำเนินการถัดไปได้ โดยประสิทธิภาพลดลงเพียงเล็กน้อยหรือไม่ลดเลย จากตัวอย่างข้างต้น ค่าตอบแทนรายสัปดาห์เบื้องต้นควรคำนวณแล้วเก็บไว้ในตัวสะสม ซึ่งสามารถนำไปใช้คำนวณภาษีเงินได้ทันที สิ่งนี้ตัดขั้นตอนการบันทึกและการอ่านออกจากลำดับ ซึ่งเป็นการดำเนินการที่ต้องทำเป็นสิบเป็นร้อยครั้งตราบเท่าที่การคูณยังมีอยู่
เจ้าชายฌัก รัชทายาทแห่งโมนาโก
เจ้าชายฌัก รัชทายาทแห่งโมนาโก หรือพระนามเต็มว่า ฌัก ออนอเร แรนีเย กรีมัลดี (; ประสูติ: 10 ธันวาคม พ.ศ. 2557) เป็นพระโอรสในเจ้าชายอาลแบร์ที่ 2 กับเจ้าหญิงชาร์ลีนแห่งโมนาโก เป็นรัชทายาทผู้มีสิทธิโดยตรงองค์ปัจจุบันของโมนาโก
เจ้าชายฌักประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระเชษฐภคินีฝาแฝดคือ เจ้าหญิงกาเบรียลา เคาน์เตสแห่งการ์ลาแด็ส ที่ประสูติกาลก่อนพระองค์ 2 นาที
พระองค์ได้รับพระอิสริยยศ "มาร์ควิสแห่งโบ" () สืบจากพระบิดา
เจ้าหญิงกาเบรียลา เคาน์เตสแห่งการ์ลาแด็ส
เจ้าหญิงกาเบรียลาแห่งโมนาโก เคาน์เตสแห่งการ์ลาแด็ส หรือพระนามเต็มว่า กาเบรียลา เตแรซ มารี กรีมัลดี (; ประสูติ: 10 ธันวาคม พ.ศ. 2557) เป็นพระธิดาในเจ้าชายอาลแบร์ที่ 2 กับเจ้าหญิงชาร์ลีนแห่งโมนาโก เป็นผู้สืบราชสมบัติลำดับที่สองของโมนาโก
เจ้าหญิงกาเบรียลาประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระอนุชาฝาแฝดคือ เจ้าชายฌัก รัชทายาทแห่งโมนาโก ที่ประสูติหลังพระองค์ 2 นาที
พระองค์ได้รับพระอิสริยยศ "เคาน์เตสแห่งการ์ลาแด็ส" () จากพระบิดา
นลินทิพย์ สกุลอ่องอำไพ
นลินทิพย์ สกุลอ่องอำไพ เกิดเมื่อวันที่ 12 สิงหาคม พ.ศ. 2533 เป็นนักแสดงชาวไทย
นลินทิพย์ สกุลอ่องอำไพ หรือชื่อเดิม วันสิริ อ่องอำไพ สำเร็จการศึกษาระดับมัธยมที่โรงเรียนศรีบุณยานนท์ และศึกษาต่อในระดับอุดมศึกษาที่คณะวิทยาการจัดการ สาขานิเทศศาสตร์ มหาวิทยาลัยราชภัฎสวนสุนันทา เริ่มเข้าสู่วงการจากการถ่ายโฆษณาและมิวสิควิดีโอ จนในที่สุดจึงได้เซ็นสัญญาเป็นดาราในสังกัดช่อง 3 เป็นที่รู้จักจากละครเรื่อง "รักนี้เจ้จัดให้" ต่อมารับบทเป็น อวล ในละคร "เสื้อสีฝุ่น" ในปี 2557 และในปีเดียวกันรับบทเป็น เจน ในละครเรื่อง "ทางเดินแห่งรัก"
App Love สิ่งเล็กเล็กที่น่าร็อก
App Love สิ่งเล็กเล็กที่น่าร็อก เป็นภาพยนตร์ไทยแนวโรแมนติก-คอมเมดี้ สร้างโดย แฮนด์เมด ดิสทริบิวชั่น กำกับโดย พุฒิพงษ์ พรหมสาขา ณ สกลนคร และ สุทธิพงษ์ วัฒนจัง หรือ ชมพู ฟรุตตี้ ออกฉายในโรงภาพยนตร์ในวันที่ 4 ธันวาคม พ.ศ. 2557 นำแสดงโดย เอสเธอร์ สุปรีย์ลีลา ณัฐวัฒน์ ชัยณรงค์โสภณ
นัมบ์/อานคอร์
"นัมบ์/อานคอร์" () เป็นเพลงของนักร้องแร็ปชาวอเมริกัน เจย์-ซี และวงดนตรีร็อก ลิงคินพาร์ก จากอัลบั้ม "คอลลิชันคอร์ส" (พ.ศ. 2547) ออกจำหน่ายเป็นซิงเกิลในวันที่ 13 ธันวาคม พ.ศ. 2547 โดยวอร์เนอร์บราเธอร์สเรเคิดส์ และ ร็อก-เอ-เฟลลาเรเคิดส์ เป็นเพลงที่มีการผสมเนื้อเพลงระหว่างเพลง "นัมบ์" ซิงเกิลของลิงคินพาร์กเมื่อปี พ.ศ. 2546 กับเพลง "อานคอร์" ของเจย์-ซี โดยเพลงนี้ได้เข้าสู่อันดับที่ 20 ในชาร์ต"บิลบอร์ด"ฮอต 100 ติดอันดับที่ 14 ในชาร์ตซิงเกิลแห่งสหราชอาณาจักร อันดับที่ 5 ในชาร์ตซิงเกิลฝรั่งเศส และเนเธอร์แลนด์ และติดอันดับ 1 ในชาร์ตซิงเกิลไอร์แลนด์ เป็นเวลา 3 สัปดาห์ นอกจากนี้ เพลงนี้ยังได้ชนะรางวัลแกรมมี สาขาร่วมแสดงประเภทแร็ป/ร้องยอดเยี่ยม ที่งานประกาศผลรางวัลแกรมมี ครั้งที่ 48 ในวันที่ 8 กุมภาพันธ์ พ.ศ. 2549
พรรคสหประชาชน (สิงคโปร์)
พรรคสหประชาชน (United People's Party) เป็นพรรคการเมืองในสิงคโปร์ ก่อตั้งโดยอดีตผู้นำของพรรคกิจประชาชน โองเองกวนเมื่อ พ.ศ. 2504 พรรคนี้ได้ที่นั่งเดียว (คือโองเองกวน) ในการเลือกตั้ง พ.ศ. 2506 หลังจากที่สิงคโปร์เข้าร่วมกับสหพันธรัฐมาเลเซีย ในพ.ศ. 2507 โองได้ลาออกจากตำแหน่ง ส.ส. เมื่อมีการเลือกตั้งซ่อม พรรคกิจประชาชนได้รับเลือก พรรคนี้สลายตัวไปหลังการเลือกตั้ง พ.ศ. 2511
ต้นไม้ชแตร์น–บรอโก
ในทฤษฎีจำนวน ต้นไม้ชแตร์น–บรอโก () เป็นต้นไม้ทวิภาคสมบูรณ์อนันต์ซึ่งจุดยอดสมนัยแบบหนึ่งต่อหนึ่งกับจำนวนตรรกยะบวก ซึ่งเรียงจากซ้ายไปขวาดังในต้นไม้ค้นหา (search tree)
โมริทซ์ ชแตร์น (ค.ศ. 1858) และอาชีล บรอโก (ค.ศ. 1861) ค้นพบต้นไม้ชแตร์น–บรอโกแยกกัน ชแตร์นเป็นนักทฤษฎีจำนวนชาวเยอรมัน บรอโกเป็นช่างทำนาฬิกาชาวฝรั่งเศสผู้ใช้ต้นไม้ชแตร์น–บรอโกออกแบบระบบเฟืองโดยอัตราทดเฟืองใกล้เคียงค่าที่ต้องการโดยหาอัตราส่วนจำนวนเรียบ (smooth number) ใกล้ค่านั้น
รากของต้นไม้ชแตร์น–บรอโกสมนัยกับจำนวน 1 อาจนิยามความสัมพันธ์แบบพ่อแม่-ลูกระหว่างจำนวนในพจน์เศษส่วนต่อเนื่องหรือมีเดียนต์ (mediant) และวิถีในต้นไม้จากรากถึงจำนวน q อื่นใดให้ลำดับค่าใกล้เคียงของ "q" โดยตัวส่วนที่น้อยกว่า "q" เนื่องจากต้นไม้นี้มีจำนวนตรรกยะบวกทุกตัวครั้งเดียว การค้นหาในแนวกว้างของต้นไม้นี้จึงให้วิธีแสดงรายการจำนวนตรรกยะบวกทุกตัวซึ่งสัมพันธ์ใกล้ชิดกับลำดับแฟรีย์ (Farey sequence)
กีฬาวอลเลย์บอลชายหาดในโอลิมปิกฤดูร้อน
กีฬาวอลเลย์บอลชายหาด () มีการแข่งขันครั้งแรกในโอลิมปิกฤดูร้อน 1992 ซึ่งจัดอยู่ในกีฬาสาธิต จนกระทั่งในโอลิมปิกฤดูร้อน 1996 ที่เมืองแอตแลนตา สหรัฐอเมริกา จึงได้รับการบรรจุเป็นกีฬาที่ใช้แข่งขันในโอลิมปิดอย่างเป็นทางการมีการแข่งขัน 2 ประเภทคือ ทีมชายและทีมหญิง
กีฬากอล์ฟในโอลิมปิกฤดูร้อน
กีฬากอล์ฟ () ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งในโอลิมปิกฤดูร้อน 2016 หลังจากที่เคยจัดแข่งขันในปี ค.ศ.1900 และ ค.ศ.1904 แล้วยกเลิกไป โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552 โดยเปิดโอกาสให้นักกอล์ฟอาชีพเข้าแข่งขันได้
บ้านป่องนัก
บ้านป่องนัก หรือ พิพิธภัณฑ์มณฑลทหารบกที่ 32 เป็นบ้านในค่ายสุรศักดิ์มนตรี ตั้งอยู่ในเขตตำบลพิชัย อำเภอเมืองลำปาง จังหวัดลำปาง สร้างขึ้นเมื่อปี พ.ศ. 2468 โดยกรมยุทธการทหารบก และควบคุมการก่อสร้างโดยพันโท พระมหาณรงค์เรืองเดช ผู้บังคับกองทัพที่ 1 กรมทหารราบที่ 17 ซึ่งใช้งบประมาณในการก่อสร้างไปกว่า 16,000 บาท เป็นบ้านที่มีหน้าต่างจำนวนมากถึง 469 บาน หน้าต่างในภาษาคำเมืองเรียกว่า "ป่อง" บ้านหลังนี้จึงถูกเรียกว่าบ้านป่องนัก บ้านป่องนักเคยใช้เป็นพลับพลาที่ประทับของพระบาทสมเด็จพระปกเกล้าเจ้าอยู่หัว รัชกาลที่ 7 เมื่อครั้งที่พระองค์เสด็จพระราชดำเนินมณฑลพายัพ ในเดือนมกราคม พ.ศ. 2469 และต่อมาเดือนมีนาคม พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินมาเยี่ยมราษฎรในภาคเหนือ ได้จัดให้เป็นพลับพลาที่ประทับอีกครั้ง ปัจจุบันอยู่ในความดูแลของมณฑลทหารบกที่ 32 ค่ายสุรศักดิ์มนตรี
บ้านป่องนัก เปิดให้เข้าชมทุกวัน
ฮวาซ็อง (จังหวัดคย็องกี)
ฮวาซ็อง เป็นเมืองในจังหวัดคย็องกี ,ประเทศเกาหลีใต้ เป็นเมืองที่มีพื้นที่เพาะปลูกมากกว่าเมืองหรืออำเภอใดๆในจังหวัดคย็องกี รถไฟใต้ดินโซล สาย 1ผ่านเมืองฮวาซ็องที่สถานีบย็องจ็อม
เมืองฮวาซ็องตั้งอยู่ทางภาคตะวันตกของคาบสมุทรเกาหลี ในฤดูหนาวมีอุณหภูมิต่ำโดยเฉพาะบริเวณพื้นที่ติดกับบริเวณอ่าวเนื่องมาจากตั้งอยู่บริเวณพื้นที่ราบต่ำและใกล้กับทะเลเหลือง (ทะเลตะวันตก) บริเวณที่มีน้ำไม่ลึก และโดยเฉพาะลมไซบีเรียพัดโดยตรงเข้าสู่พื้นที่ราบทางทิศตะวันตกของคาบสมุทรเกาหลี ทำให้บริเวณเหล่านี้ในหลายพื้นที่มีอากศหนาวเย็นกว่าพื้นที่อื่นๆ
เมืองฮวาซ็องมีประชากรทั้งหมด 535,021 คน มีผู้อยู่อาศัยประมาณ 186,966 หลังคาเรือน โดยมีชาวต่างชาติอากาศอยู่ประมาณ 5% มีประชากรประมาณ 2.8 คนต่อ 1 หลังคาเรือน พื้นที่เกือบทุกส่วนของเมืองจะมีประชากรชายมากกว่าประชากรหญิงยกเว้นในแขวงบย็องจ็อม 2, แขวงดงทัน 2 และแขวงดงทัน 3
การแบ่งเขตการปกครอง 
เมืองฮวาซ็องแบ่งการปกครองออกเป็น 3 "อึบ" (ตำบล) , 10 "มย็อน" (เขตการปกครองท้องถิ่น), 10 "ทง" (แขวง) แต่ละตำบลและเขตการปกครองท้องถิ่นก็แบ่งการปกครองออกเป็น "รี" (หมู่บ้าน)
ในวันที่ 27 พฤศจิกายน พ.ศ. 2550 เมืองนี้ได้ถูกเลือกให้เป็นที่ตั้งของยูนิเวอร์แซลสตูดิโอส์เกาหลีใต้ มีกำหนดที่จะเปิดดำเนินการในปี พ.ศ. 2559 ซึ่งจะกลายเป็นสวนสนุกยูนิเวอร์แซลสตูดิโอส์ที่ใหญ่ที่สุดในโลก ซึ่งใหญ่กว่ายูนิเวอร์แซลสตูดิโอส์อีก 4 แห่งรวมกัน ด้วยเงินลงทุนสร้างสวนสนุกกว่า $3.1 พันล้านดอลลาร์สหรัฐ คาดว่าจะทำให้เกิดการสร้างงานกว่า 58,000 ตำแหน่ง
ผลิตภัณฑ์พิเศษส่วนใหญ่ที่ขายในเมืองฮวาซ็องมีลักษณะเฉพาะตัวที่แตกต่างจากพื้นที่อื่นของจังหวัดคย็องกี โดยเฉพาะผลิตภัณฑ์ที่เริ่มมีอย่างเพิ่มขึ้นตจากน้ำผึ้งไปจนถึงสมุนไพร ยิ่งไปกว่านั้นผลิตภัณฑ์จากนมและเนื้อก็ถือว่าเป็นผลิตภัณฑ์ที่มีชื่อเสียงของท้องถิ่น และฮันกวา ขนมที่มีชื่อเสียงมีให้เลือกซื้อมากมายโดยบริษัทท้องถิ่นที่มีความเชี่ยวชาญในการทำ